Diari Oficial de la Generalitat Valenciana


Sumari del DOGV 6319, del 27-07-2010 (2010/8444)

RESOLUCIÓ de 12 de juliol de 2010, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual s'estableixen les normes per a la pesca de l'angula en la temporada 2010-2011.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6319

Data del DOGV
:   27-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8444


Data del document
:   12-07-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * indústria pesquera
    * regulació de la pesca
    * legislació

RESOLUCIÓ de 12 de juliol de 2010, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual s'estableixen les normes per a la pesca de l'angula en la temporada 2010-2011. [2010/8444]  
  
\* \* \* \* \* \* \* \* \* \* \*  
  
Segons el que preveu l'article 5 de l'Ordre de 17 de maig de 1990, de la Conselleria d'Agricultura i Pesca, per la qual es regula amb caràcter general la pesca de l'angula a la Comunitat Valenciana, resolc:  
Primer  
L'exercici de la pesca de l'angula per a la temporada 2010-2011 queda fixat per a la zona maritimoterrestre en els llocs, nombre de postes i organitzacions pesqueres preferents que es determinen a continuació:  
Segon  
En cada posta només pot col·locar-se un monot homologat.  
Tercer  
Sense perjudici del que indiquen els plecs de condicions particulars que de manera específica regulen l'activitat pesquera a cada zona, el període hàbil de pesca és el comprés entre la data de publicació i el 31 de març de 2011.  
Quart  
Només s'hi pot pescar des de la posta de sol dels diumenges, dilluns, dimecres i dijous que no coincidisquen en dies festius fins a l'eixida del sol de l'endemà, prenent de l'almanac les hores de l'ortus i de l'ocàs.  
Cinqué  
Els serveis que depenen d'aquesta Direcció General els dimarts poden capturar angules a les goles de la Comunitat Valenciana, des de la posta fins a l'eixida de sol; les captures s'han de destinar a la repoblació i l'experimentació a centres oficials.  
Quan se n'obtinga el total necessari o no s'exercisca aquesta activitat, el concessionari pot ser autoritzat per a la pesca en aquest dia.  
Sisé  
Queda prohibida la pesca de l'angula als llocs no previstos en l'article 1, com també la pesca per aquelles persones no autoritzades expressament.  
Seté  
La presentació per les organitzacions pesqueres de sol·licituds per a l'adjudicació de la pesca de l'angula s'ha d'efectuar en aquesta temporada en els serveis territorials de la Conselleria de Medi Ambient, Aigua, Urbanisme i Habitatge de la província respectiva.  
El termini de presentació de les sol·licituds abasta des de l'endemà de la publicació en el Diari Oficial de la Comunitat Valenciana fins al 30 de setembre de 2010.  
Vuité  
Cada organització pesquera ha de presentar una instància, la qual li serà facilitada pels serveis territorials, acompanyada d'una llista en què figuren els pescadors que han obtingut l'autorització per a la pesca de l'angula l'any anterior, i una altra amb les noves autoritzacions sol·licitades, si n'hi ha. Tant la sol·licitud com les llistes han d'anar firmades i segellades pel president de la societat.  
En ambdues llistes han de figurar: nom i cognoms, professió, adreça, municipi, número de DNI i número d'afiliació a la Seguretat Social.  
S'hi ha d'adjuntar fotocòpia compulsada de cadascun dels DNI, afiliació a la Seguretat Social i certificat d'homologació del monot.  
La direcció territorial corresponent autoritzarà l'organització pesquera en representació dels pescadors inclosos en les llistes indicades anteriorment.  
Nové  
Durant aquest període continua en vigor la concessió per a l'aprofitament de la pesca de l'angula de les goles del Rei, de Sant Llorenç i del riu Vaca.  
Deu  
Qualsevol infracció a les normes vigents implica el decomís de l'art emprat i la retirada de l'autorització, d'acord amb el que disposen la Llei de 20 de febrer de 1942, de pesca fluvial, i la resta de normativa concordant en la matèria.  
Onze  
Es faculten els directors territorials per a dictar normes complementàries referents a aquesta resolució.  
Aquesta resolució entrarà en vigor el dia de la publicació en el Diari Oficial de la Comunitat Valenciana.  
Contra aquesta resolució, que no posa fi a la via administrativa, es pot interposar recurs d'alçada davant la secretària autonòmica de Medi Ambient, Aigua, Urbanisme i Habitatge en el termini d'un mes des del dia de la publicació en el Diari Oficial de la Comunitat Valenciana, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de juliol de 2010.- La directora general de Gestió del Medi Natural: M. Ángeles Centeno Centeno.